ČESTO POSTAVLJENA PITANJA I ODGOVORI

GLAZBENA IGRAONICA I PREDŠKOLSKA GLAZBENA SKUPINA OGŠ sv. BENEDIKTA, ZADAR

**P: Za koga je predviđen program Glazbene igraonice?**

O: Program Glazbene igraonice namijenjen je djeci predškolske dobi i učenika prvih razreda općeobrazovne škole te je prvi stupanj glazbenog obrazovanja koje po vlastitom odabiru mogu nastaviti.

**P: Tko može upisati Predškolsku glazbenu skupinu?**

O: Predškolsku glazbenu skupinu mogu upisati trenutni predškolci ili učenici 1. razreda OŠ (na jesen, u šk. god. 2022./2023. učenici 1. i 2. razreda OŠ).

**P: Koji je cilj pohađanja predškolske glazbene skupine?**

O: Polaznici Predškolske glazbene skupine upoznaju se sa svim glazbenim instrumentima te dobivaju osnovna znanja i vještine potrebne za upis u osnovnu glazbenu školu.

**P: Kako je organizirana nastava ?**

O: Nastava se odvija u skupini do 15 djece dvaput tjedno po 45 minuta, a polaznici kroz igru, pjesmice, brojalice, uz pokret i zabavu uče osnovne pojmove, navikavaju se na rad i disciplinu i upoznaju instrumente, te od ponuđenih izabiru onaj kojemu će se posvetiti u svom daljnjem glazbenom školovanju.

**P: Koliki iznosi školarina odnosno participacija?**

O: Pravilnik o participaciji nalazi se na mrežnoj stranici škole. U pravilu participacija iznosi 1500,00 kn godišnje, što podijeljeno na 10 mjeseci iznosi 150,00 kn mjesečno, ali ima i mogućih olakšica.

**P: Koja je najbolja dob za upis djece u Glazbenu radionicu i Predskolsku glazbenu skupinu?**

O: U pravilu se u Glazbenu radionicu upisuju djeca od pet do sedam godina starosti, a u Predškolsku glazbenu skupinu djeca od sedam do osam godina.

**P: Kako se treba pripremiti za upis?**

Za Glazbenu igraonicu i Predškolsku glazbenu skupinu nema prijamnog ispita.

**P: Kako se upisati?**

O: Potrebno je obaviti predbilježbu koja je objavljena na mrežnoj stranici škole : [www.ogs-sv.benedikta-zd.skole.hr](http://www.ogs-sv.benedikta-zd.skole.hr).

**P: Zašto je važno upisati se u glazbenu školu?**

O: Istraživanja su otkrila da glazbena iskustva u djetinjstvu zapravo mogu ubrzati razvoj mozga, osobito u područjima učenja jezika i vještina čitanja te razumijevanja govora, dok igra instrumentima može poboljšati rješavanje matematičkih problema. Glazba obuhvaća sva područja razvoja djeteta i razvija vještine korisne za školu: intelektualne, društvene i emocionalne, motoričke i komunikacijske. Ona utječe na ukupnu pismenost. Pomaže tijelu i umu da rade zajedno. Neka istraživanja pak potvrđuju kako djeca koja su glazbeno educirana imaju veći IQ i bolje akademske rezultate. Učenje glazbe pomaže djeci izgraditi motoričke sposobnosti, dopuštajući im da prakticiraju samoizražavanje, a naročito pomaže u jačanju pamćenja. Osim toga, učenje sviranja i pjevanja može postati buduće zanimanje u rastućim kreativnim i kulturnim industrijama. Uz razvojne prednosti glazbe, postoji i još jedan razlog zašto je ona važna. Jednostavno rečeno – pruža nam radost.

**P: Imam pitanje na koje ne mogu pronaći odgovor, kome se obratiti?**

O: Ukoliko na našim web stranicama ne nailazite na informaciju koja Vam je potrebna, obratite nam se na telefon +385 95 389 2027 ili na mail adresu: ogs.sv.benedikta@hotmail.com